Аԥсны COVID-19 злаз хҩык рыԥсҭазаара иалҵит, даҽа 235-ҩык ҿыц ирыдырбалеит
22:31 12.10.2021 (ирҿыцуп: 17:16 18.11.2021)
© Sputnik / Максим БлиновГоспиталь COVID-19 в Центре мозга и нейротехнологий ФМБА России
© Sputnik / Максим Блинов/
Аепидемиа ҟалеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 29167 - ҩык рҟынӡа инаӡеит, ргәы бзиахеит 24067 -ҩык ауааԥсыра, рыԥсҭазаара иалҵит 428-ҩык.
АҞӘА, жьҭаара 12 - Sputnik. Иҳаҩсыз уахыки-ҽнаки рыла COVID-19 азы атестқәа арҭеит 711-ҩык Аԥсны ауааԥсыра, урҭ рахьтә 235-ҩык рцәа акоронавирус шалаз аадырԥшит.
Гәдоуҭатәи ахәшәтәырҭаҿы рыԥсҭазаара иалҵит 69 шықәсеи, 40 шықәсеи зхыҵуаз ахацәа. Аҟәатәи амобилтә госпиталь аҟны лыпсҭазаара далҵит 1940 шықәса рзы ииз аԥҳәыс.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 74-ҩык, рҭагылазаашьа бааԥсуп 20-ҩык, ибжьаратәуп - 47-ҩык. Аҟәатәи аинфекциатә хәшәтәырҭаҿы ирхәышәтәуеит акоронавирус зцәа иалоу 44-ҩык, урҭ рахьтә жәаҩык апациентцәа рҭагылазаашьа уадаҩуп. Очамчыра ирхәышәтәуеит 16-ҩык, Гагратәи ахәшәтәырҭаҿы - 35-ҩык, урҭ рахьтә хәҩык рҭагылазаашьа уадаҩуп. Тҟәарчалтәи ахәшәтәырҭаҿы - 13-ҩык апациентцәа. Аҟәа иҟоу амобилтә госпиталь аҿы - 95-ҩык апациентцәа, 12-ҩык рҭагылазаашьа хьанҭоуп.
Акоронавирус иадҳәалоу ажәабжьқәа шәрыԥхьар ҟалоит абра>>